دستونک…
اےرنگاں رنگےءِ رنگءَ رجیتگ
تئی داباں جھانءِ دل ھزینتگ
ھما اِنت واب زورتگ شپ چراگاں
ءُ مَرچاں بالواں مُورکی مُجینتگ
مہ بات راجے کہ چپءُ راست مہ زانتیں
چوشیں بے رَبدگیں رھبر گچینتگ
چوشیں جَوڑگ ھزار دل بود کاریت
وتی ھیشاں پہ من دنتاں نِجّینتگ
نبہ کن واجہ ءِ نام بئیت زبانءَ
بزاں اھدءِ جلیں باپاں پچینتگ
کش ایت درملکءَ تھتالیں زھیرے
کہ زیدءِ باتنءَ کلبر تجینتگ
منی شیکارتگیں باتن دڑامبے
گوں نوکیں واھگاں ساجی سجینتگ
وبالءُ ، ھوپءِ انچیں آسی کپتگ
اے درچک ءُ ملپداں انگر شلینتگ
گپور اگریچیں زندآپان نہ سگیت
کہ درداں زھرگیں اندر کُجینتگ
گپوردرملکی